શહેરમાં ઘરફોડ ચોરીના રોજના સરેરાશ ત્રણથી ચાર બનાવો રોજ પોલીસ ચોપડે નોંધાય છે. જેને પોલીસ બહુ ગંભીરતાથી નથી લેતી. પરંતુ નારોલમાં એક ડીવાયએસપીના ઘરે તસ્કરો હાથફેરો કરી જતા પોલીસ દોડતી થઈ છે. જુનાગઢ પોલીસ ટ્રેનિંગ સ્કૂલમાં ફરજ બજાવતા ડીવાયએસપી ચેતના ચૌધરીના નારોલ સ્થિત બંગલામાંથી તસ્કરો તાળું તોડી ૧૫.૧૭ લાખની મતાની ચોરી થતા પોલીસ ટીમો આરોપીઓને શોધવા દોડતી થઈ છે. ડીવાયએસપી ચૌધરી હાલ ફરજ પર હાજર હોય તેમનું ઘર બંધ હતું ત્યારે ચોરી થયાની ફરિયાદ નારોલ પોલીસ સ્ટેશનમાં નોંધાઈ છે.